АҞӘА, рашәара 30 - Sputnik, Алексеи Стефанов. АТОР аҿы иазгәарҭеит Урыстәыла атәылауаа Аԥсны аԥсшьара рҭаххара аинтерес ишацлаз.
Краснодартәи атәылаҿацә аҿы ԥхынгәы 1 инаркны акоронавирус алаҵәара инадҳәаланы аԥкырацҵақәа алагалахоит. ПЦР-тест ма алаҵа шрымоу азы асертификат ада аотельқәа, апансионатқәа, асанаториақәа рҟны аангылара ҟалом. Нанҳәа 1 инаркны – алаҵазы асертификат хымԥадоуп, ПЦР-тест аҭаххом.
"Ииасыз амчыбжь иаҿырԥшны арахь иаауа 5% рыцлеит. Уи зыхҟьаз ареспубликаҿы иҭацәу аҭыԥқәа рыҟамзаароуп. Аҭирақәа активла имҩаԥысуан Краснодартәи атәылаҿацә аҿы аԥкырацҵақәа алагалахаанӡагьы. Уажәы уа атурқәа зегь аахәоуп", - ҳәа Sputnik Аԥсны иазеиҭеиҳәеит аҩнуҵҟатә туризм азы аилак анапхгаҩы Илиа Умански.
АТОР аҿы аковидтә ԥкырақәа ирхырҟьаны рцәыӡқәа рыԥхьаӡеит - 40-55 миллиард мааҭ. Sputnik Аԥсны ассоциациа аиҳабы Маиа Ломиӡе иазеиҭалҳәеит ԥхынгәымзазы аԥсшьара мап ацәыркыр шауа 20 -25% атуристцәа, нанҳәамзазы 50 - 80% рҟынӡа.
"Ҳара уажәы атуристцәа Краснодартәи атәылаҿацә зларыԥсахша х-хырхарҭак ҳрызхәыцуеит – Аԥсны, Ҟрым, Ҭырқәтәыла. Аха агәаран иқәгыланы апутиовкақәа аархәо убом. Уи мзызны иазыҟоу Аԥсни Ҟрыми аҭыԥ бзиақәа заанаҵы иахьаархәахьо ауп", - ҳәа лҳәеит лара.
Ҭырқәтәыла акәзар, зегь азыхианы иҟам ус ихараны ацара, ҭагылазаашьа ҷыдак аҭыԥ аиур, Аԥсни Ҟрыми рҿеиԥш ахынҳәра маншәаламхар ахьалшо азы.
Иара убас шәаԥхьар ҟлаоит: